Selv om arbeidet med omstilling har stoppet litt opp på grunn av Covid-19 er store deler av innsparingskravet for 2020 løst, av de totalt kr 76 millioner som skal spares gjenstår kr 9 millioner. For 2021 må det finnes løsninger for om lag kr 35 millioner. Omstillingstiltakene er beskrevet under hvert tjenesteområde i perioderapporten.

Følgende omstillingstiltak fremmes til vedtak

|  |  |  |  |  |  |
| --- | --- | --- | --- | --- | --- |
| **Forslag innsparingstiltak ferdig utredet** | **2020** | **2021** | **2022** | **2023** | **2024** |
| 1. Avvikle dobbeltrom  | -1 000 | -4 400 | -4 400 | -4 400 | -4 400 |
| Sandnes har i dag flere dobbeltrom for sykehjemsbeboere med en uhensiktsmessig romløsning. Adkomst til den ene beboeren er enten gjennom bad eller rett forbi den andre beboeren. Det er nasjonale føringer på at beboere skal tilbys enerom og det har i lang tid vært en forutsetning at dobbeltrom skulle avvikles. I tekstvedtak i HØP 2020-2023 vises det til denne utfordringen. Sandnes har en dekningsgrad av heldøgnsplasser for eldre over 80 år på 21,1 prosent. Ved fjerning av 8 plasser i dobbeltrom vil dekningsgraden bli 20,8 prosent. Avvikling av senger kan gi større press på utskrivningsklare pasienter fra sykehuset. Tiltaket vil bety innsparing av 6 årsverk, tilsvarende kr 1 millioner i 2020 avhengig av omplasseringsmuligheter for de ansatte, og med helårsvirkning kr 4,4 millioner fra 2021. De berørte ansatte vil omfattes av kommunens omstillingsavtale og få sitt arbeid i andre avdelinger. |
| 2. Redusere årsverk i hjemmetjenesten | -700 | -1 900 | -1 900 | -1 900 | -1 900 |
| For å møte veksten i eldrebefolkningen og at eldre skal bo lengst mulig hjemme er det avgjørende med tilstrekkelige hjemmetjenester. Det forslås likevel å redusere 2,5 årsverk i hjemmetjenesten. Reduksjonen i årsverk kommer i tillegg til tidligere kutt på samme område vedtatt i KS-sak 1/20. Dette vil medføre redusert kvalitet og omfang av tjenester til hjemmeboende. På sikt kan dette svekke hjemmetjenestens evne til å bidra til at flest mulig skal bo lengst mulig hjemme. Innsparingen vil være 0,7 millioner kroner for 2020. Helårsvirkning fra 2021 er 1,9 millioner kroner. Reduksjonen gjennomføres ved naturlig avgang der en ikke ansetter i ledige stillinger. |
| 3. Kutte 3 plasser VTA  |   | -650 | -650 | -650 | -650 |
| 9 personer med psykiske lidelser deler 3 VTA-plasser i Sandnes Proservice. Kommunen dekker kostnadene til plassene fullt ut. Det foreslås å legge ned tilbudet. Dette vil gi de aktuelle deltakerne et dårligere tilbud. På grunn av oppsigelsestid i tiltaket vil innsparingen vil være redusert i 2020, med helårsvirkning 650 000 kroner fra 2021. |
| 4. Redusert finansiering VTA  |   | -800 | -800 | -800 | -800 |
| Sandnes kommune har hatt avtale med Sandnes Proservice om VTA-plasser siden 2004. I avtalen har kommunen betalt medfinansieringsandel på 29,7 prosent av statlig sats per plass. Kravet til kommunal egenandel i henhold til forskriften er minimum 25 prosent. Det skal nå inngås ny avtale og kommunen har vært tydelig på behov for å kutte kostnader gjennom redusert prosentsats. Gjennom reduksjon av kommunens andel fra 29,7 prosent til 25 prosent av statlig sats, kan kommunen spare om lag kr 800 000 kroner per år, gjeldende fra 2021. |
| 7. Redusere 1,9 årsverk  | -1 250 | -1 250 | -1 250 | -1 250 | -1 250 |
| Virksomhetene fysio-ergotjenestene, boligtjenesten og flyktningenheten reduserer til sammen 1,9 årsverk, tilsvarende kr 1,25 millioner kroner. På grunn av vakanser er dette realiserbart fra 2020. |
| 8. Redusere 2 årsverk Mestringsenheten | -800 | -1 600 | -1 600 | -1 600 | -1 600 |
| Mestringsenheten reduserer 2 årsverk i samlokaliserte boliger (bofellesskap) for innbyggere med psykiske lidelser. Dette gir halvårsvirkning på kr 800 000 i 2020, og fra 2021 helårsvirkning med kr 1,6 millioner.  |
| 11. Avvikle kommunal tilleggspensjon  | -150 | -150 | -150 | -150 | -150 |
| Kommunal tilleggspensjon avvikles fordi stønaden ikke er pliktmessig. Det er innført en statlig NAV-ytelse «supplerende stønad» som kan erstatte denne ytelsen for de berørte. Kommunal tilleggspensjon slik den utbetales nå, kan resultere i avkortet bostøtte fra Husbanken, og i sum en negativ virkning for den enkelte. Helårsvirkning av avviklingen er kr 150 000. |